墨梅
作者：王質
朝代：宋

paragraphs: 紛紛初疑月掛樹，耿耿獨與參橫昏。
自從東坡老子飛此英，茫茫世界總無人。
疏影橫斜水清淺，暗香浮動月黄昏。
自從西湖處士揚此靈，紛紛豪俊半無神。
贈子一轉語，挑子萬年機。
嘬蘇詩，嚅林詩，要使蘇詩林詩透心脾。
槎南枝，挼北枝，直使南枝北枝伏指麾。
九州四海尋人去，不遇當人不要歸。